turjo4nis/wikipedia-bn-dump-20250701 huggingface dataset:
কলম্বিয়ার জাতীয় সঙ্গীত

হিমনো ন্যাসিওলান দে লা রেপুবলিকা দে কলম্বিয়া () হচ্ছে কলম্বিয়ার জাতীয় সঙ্গীত। সঙ্গীতটি সাধারণত, ¡ওহ গ্লোরিয়া ইনমারচেসিব্লে! নামেও পরিচিত। ১৮৮৭ সালে, হোসে দোমিনগো তোরেস নামে বোগোতার কৌতুক অভিনেতা, থিয়েটারি সঙ্গীত এবং তার দেশের জন্য ভালবাসা দুই ভাবাবেগ মিলিত করে কলোমবিয়া জন্য একটি জাতীয় সঙ্গীত নির্মাণ করে। তিনি রাষ্ট্রপতি রাফায়েল নুনেয কার্তাহেনা শহরের স্মরণার্থে তার লিখিত অনুপ্রেরণার কবিতা সঙ্গীত হিসেবে ব্যবহার করার সিদ্ধান্ত নিলেন, এবং তার বন্ধু "ওরেস্তে সিন্দিচি" যিনি ছিলেন একজন ইতালীয় অপেরা শিক্ষক, তাকে সঙ্গীত রচনা করতে অনুরোধ করলেন।

গানের কথা

তথ্যসূত্র

বহিঃসংযোগ 
 Colombia: Himno Nacional de la República de Colombia (¡Oh gloria inmarcesible!) - Audio of the national anthem of Colombia, with information and lyrics
 "Letra official del Himno de la República de Colombia"

জাতীয় সঙ্গীত
কলম্বিয়ার জাতীয় প্রতীক
স্পেনীয় ভাষার গান
তৃতীয় বেনিগনো অ্যাকুইনো

তৃতীয় বেনিগনো সায়মন "নয়নয়" কজুয়াঙ্কো অ্যাকুইনো (; ; জন্ম: ৮ ফেব্রুয়ারি, ১৯৬০) ম্যানিলায় জন্মগ্রহণকারী ফিলিপাইনের বিশিষ্ট রাজনৈতিক ব্যক্তিত্ব, সাবেক কংগ্রেস সদস্য ও সিনেটর। তিনি নয়নয় অ্যাকুইনো কিংবা পিনয় নামেও পরিচিত। ফিলিপাইনের বর্তমান রাষ্ট্রপতি হিসেবে তিনি জুন, ২০১০ সাল থেকে দেশ পরিচালনা করছেন। সাবেক সিনেটর বেনিগনো "নিনয়" অ্যাকুইনো, জুনিয়র এবং সাবেক রাষ্ট্রপতি কোরাজন "কোরি" অ্যাকুইনো’র একমাত্র পুত্র।

প্রারম্ভিক জীবন 
ম্যানিলায় জন্মগ্রহণকারী অ্যাকুইনো ১৯৮১ সালে আতেনিও ডি ম্যানিলা ইউনিভার্সিটি থেকে অর্থনীতি বিষয়ে স্নাতক পাশ করেন। এরপর স্বল্পসময়ের মধ্যে মার্কিন যুক্তরাষ্ট্রে স্বেচ্ছা নির্বাসনে পরিবারের সাথে যোগ দেন। ১৯৮৩ সালে পিতা নিহত হবার পর ফিলিপাইনে প্রত্যাবর্তন করেন। ব্যক্তিগত খাতে বেশ কয়েকটি প্রতিষ্ঠানে কাজ করেন অ্যাকুইনো।

অ্যাকুইনো পরিবারের চতুর্থ-প্রজন্মের রাজনীতিবিদ তৃতীয় বেনিগনো অ্যাকুইনো। তার প্রপিতামহ সারভিল্যানো অ্যাকুইনো মালোলুজ কংগ্রেসের প্রতিনিধি ছিলেন। দাদা বেনিগনো অ্যাকুইনো, সিনিয়র ১৯৪৩-১৯৪৪ সাল মেয়াদে ফিলিপাইনের প্রতিনিধি পরিষদের স্পিকার ছিলেন। তার মা কোরাজন অ্যাকুইনো রাষ্ট্রপতি ছিলেন। বাবা বেনিগনো অ্যাকুইনো, জুনিয়র ছিলেন সিনেটর।

রাজনৈতিক জীবন 
অ্যাকুইনো ফিলিপাইনের লিবারেল পার্টির সক্রিয় সদস্য। লিবারেল পার্টির অনেকগুলো পদে নিযুক্ত ছিলেন অ্যাকুইনো। তন্মধ্যে দলের মহাসচিব ও লুজনে উপ-সভাপতি অন্যতম। লিবারেল পার্টির সভাপতির দায়িত্ব পালন করছেন তিনি। ১৯৯৮ সালে টারল্যাক প্রদেশের ২য় জেলায় নির্বাচনে প্রতিদ্বন্দ্বিতা করে প্রতিনিধি পরিষদের সদস্য নির্বাচিত হন। ২০০১ ও ২০০৪ সালের নির্বাচনেও তিনি পুনরায় বিজয়ী হন। মেয়াদের সীমাবদ্ধতাজনিত কারণে ২০০৭ সালের নির্বাচনে অংশগ্রহণ করতে পারেননি তিনি। ফলে ঐ বছরের ১৪শ কংগ্রেসের সিনেটর নির্বাচনে প্রতিদ্বন্দ্বিতা করেন ও নির্বাচিত হন।

আনুষ্ঠানিকভাবে ফিলিপিনো রাষ্ট্রপতিগণ মালাকানাং প্রাসাদে অবস্থান করলেও অ্যাকুইনো প্রাসাদের সন্নিকটে বাহে প্যাঙ্গারাপ বা স্বপ্নীল বাড়ীতে বসবাস করছেন।

স্বীকৃতি 
২০১৩ সালে টাইম সাময়িকী কর্তৃপক্ষ তৃতীয় বেনিগনো অ্যাকুইনোকে বিশ্বের ১০০ প্রভাববিস্তারকারী ব্যক্তির একজন হিসেবে মনোনীত করে।

তথ্যসূত্র

আরও দেখুন 
 ফিলিপাইন
 কোরাজন অ্যাকুইনো
 বর্তমান রাষ্ট্রপ্রধান ও সরকারপ্রধানদের তালিকা

বহিঃসংযোগ 

 
 Official profile in the website of the Senate of the Philippines

|-

|-

|-

ফিলিপাইনের রাষ্ট্রপতি
১৯৬০-এ জন্ম
ফিলিপিনো রাজনীতিবিদ
অ্যাকুইনো পরিবার
চীনা বংশোদ্ভূত ফিলিপিনো ব্যক্তি
ফিলিপিনো রোমান ক্যাথলিক
জাতীয় নেতাদের সন্তান
২০২১-এ মৃত্যু
অ্যাতেনিও দে ম্যানিলা বিশ্ববিদ্যালয়ের প্রাক্তন শিক্ষার্থী
বহুমূত্ররোগে মৃত্যু
লিবারেল পার্টির (ফিলিপাইন) রাজনীতিবিদ
ফিলিপাইনের রাষ্ট্রপতির সন্তান
খুলনা বিভাগীয় জাদুঘর

খুলনা বিভাগীয় জাদুঘর খুলনা জেলার শিববাড়ী ট্রাফিক মোড়ের জিয়া পাবলিক হলের পাশে অবস্থিত একটি জাদুঘর। খুলনা বিভাগীয় জাদুঘর ১৯৯৮ সালে প্রতিষ্ঠিত হয়। জাতীয় জাদুঘরের আওতায় ও প্রত্নতত্ত অধিদপ্তরের তত্তাবধানে জাদুঘরটি পরিচালিত। আয়তনের দিক থেকে এটি দেশের দ্বিতীয় বৃহত্তম জাদুঘর। দেশের বিভিন্ন স্থানে প্রাপ্ত নানান প্রত্নতাত্তিক নিদর্শন বিশেষ করে ঝিনাইদহের বারবাজার, যশোরের ভরত ভায়ানা এবং বাগেরহাটের খানজাহান আলী সমাধিসৌধ খননের ফলে প্রাপ্ত নানান দুর্লভ নিদর্শন প্রদর্শিত হচ্ছে এ জাদুঘরে।

সংগ্রহ
এ জাদুঘরে দেশের দক্ষিণ অঞ্চলের বিভিন্ন ঐতিহ্য খ্যাত আলোকচিত্র দেখা যাবে, তার মধ্যে বিশ্ব ঐতিহ্য খ্যাত ষাটগম্বুজ জামে মসজিদ, নয়গম্বুজ মসজিদ, রনবিজয়পুর মসজিদ, জিন্দা পীরের মসজিদ, সোনা বিবির মসজিদ, সিঙ্গারা মসজিদ, দীদার খার মসজিদ, আনোয়ার খার মসজিদ, আহমদ খার মসজিদ, চিল্লাখানা, খানজাহান আলী (র.) এর বসতভিটা ও দীঘি, কোতয়ালী, কালোদীঘি, বিবি গোগিনীর মসজিদ এবং দশ গম্বুজ মসজিদসহ বৃহত্তর খুলনা, যশোর, বাগেরহাট, সাতক্ষীরা, নড়াইল, মাগুরা, কুষ্টিয়া, ঝিনাইদহ, মেহেরপুর অঞ্চলের। এছাড়াও সারা দেশের বিভিন্ন গুরুত্বপূর্ণ প্রত্নতত্ত্ব স্থাপনার আলোকচিত্র দেখা যাবে এখানে।

আলোকচিত্র ছাড়া জাদুঘরে দেখা যাবে গুপ্ত, পাল, সেন, মোগল ও ব্রিটিশ আমলের নানা রকম পুরাকীর্তির নিদর্শন, পোড়ামাটির বিভিন্ন মূর্তি, কষ্টি পাথরের মূর্তি, কালো পাথরের মূর্তি, তামা, লোহা, পিতল, মাটি ও কাচের তৈজসপত্র, বিভিন্ন ধাতুর তৈরি অস্ত্র, লিপি, বিভিন্ন খেলনা, নানা রকম ব্যবহার্য সামগ্রী, মোগল আমলের স্বর্ণ ও রৌপ্য মুদ্রাসহ বৃহত্তর খুলনা অঞ্চলসহ বাংলাদেশের বিভিন্ন ইতিহাস, ঐতিহ্য ও সংস্কৃতির হাজার বছরের পুরনো নিদর্শনসমূহ।

টিকিট ও পরিদর্শনের সময় 
জাদুঘরের প্রবেশমূল্য প্রতিজন ১০ টাকা। তবে বিদেশি দর্শনাথীদের জন্য প্রবেশমূল্য ১০০ টাকা। প্রতিদিন সকাল ১১টা থেকে বিকাল ৬টা প্রর্যন্ত জাদুঘর খোলা থাকে। রবিরার পূর্ণদিন ও সোমবার অর্ধদিন জাদুঘরের সাপ্তাহিক বন্ধ।

তথ্যসূত্র 

খুলনা জেলার দর্শনীয় স্থান
১৯৯৮-এ বাংলাদেশে প্রতিষ্ঠিত
সরকারি জাদুঘর
খুলনা বিভাগের জাদুঘর
বাংলাদেশের স্থানীয় জাদুঘর
স্লথ

স্লথ হল এক প্রকার স্তন্যপায়ী বৃক্ষচারি জীব। এদের সচরাচর মধ্য এবং দক্ষিণ আমেরিকার ক্রান্তীয় বনাঞ্চলে দেখা যায়। ইংরেজি sloth কথাটি এসেছে slouthe থেকে যার অর্থ অলস বা ধীর। এই স্লথরা অনেক ধীরে নড়াচড়া ও চলাফেরা করে তাই এদের নাম দেওয়া হয়েছে স্লথ বা অলস। স্লথদের পূর্বপুরুষরা ছিল প্রাগৈতিহাসিক প্রাণী যার আকার একটি প্রমাণ আকারের হাতির চেয়েও বড় ছিল । ছয় প্রকার শ্লথকে দুটো শ্রেণীতে ভাগ করা হয় দুই আঙুল বিশিষ্ট শ্লথ এবং তিন আঙুল বিশিষ্ট শ্লথ । তবে বেশির ভাগ শ্লথের পায়ে তিনটি করে আঙুল দেখা যায়।

এদের বিপাক ক্রিয়া খুব ধীরগতিতে হয় এবং বাজ জাতীয় শিকারি পাখির হাত থেকে রক্ষা পাওয়ার জন্য সবুজ পাতার আড়ালে লুকিয়ে থাকে ও নড়াচড়া করেনা বললেই চলে । তাই এদের এরূপ নামকরণ করা হয়েছে। এদের ঘন লম্বা লোম পরজীবি প্রানীর জন্য আদর্শ আবাসস্থল। এদের শরীরে একপ্রকার পরজীবী সবুজ শ্যাওলা জন্মায় যা থেকে শ্লথেরা পুষ্টি আহরণ করে।এদের দেহ ঘন লোমে আবৃত থাকে এই কারণে ক্রান্তীয় বর্ষাবনের ভেজা আবহাওয়ার ফলে এদের শরীরে মথ, গুবরে পোকা, কৃমি, ফাংগি এবং উকুন বাসা বেধে থাকে।

বাস্তুসংস্থান 
স্লথরা সচরাচর তৃণভোজী হয়ে থাকে এবং গাছের কচি পাতা, কুড়ি, কচি ডাল এবং ফল খেয়ে বেঁচে থাকে তবে কিছু কিছু প্রজাতির স্লথ ছোট ছোট পোকামাকড় এবং ছোট আকারের সরীসৃপ খেয়ে থাকে। সম্প্রতি দুই নখ বিশিষ্ট স্লথকে খোলা টয়লেট থেকে মানুষের মল খেতে দেখা গেছে। বৃক্ষচারী এই প্রাণীরা অসাধারন অভিযোজন ক্ষমতার প্রদর্শন করেছে। এরা লতা পাতা এবং কচি ডালপালা খেয়ে অভ্যস্ত, তবে এগুলো হজম করে শক্তির উৎপাদন করা অত্যন্ত জটিল প্রক্রিয়া এবং এই সমস্ত তৃণ জাতীয় খাদ্য থেকে খুবই কম শক্তি পাওয়া যায়। তাই স্লথরা অত্যন্ত ধীরে নড়াচড়া ও চলাফেরা করে শক্তির অপচয় রোধ করে। তৃণ জাতীয় খাদ্য থেকে পর্যাপ্ত পরিমাণ শক্তি পেতে এদের পাকস্থলি বিশেষভাবে বিকশিত হয়েছে। বিশাল আকৃতির একাধিক প্রকোষ্ঠ বিশিষ্ট পাকস্থলিতে খাদ্য খুব ধীরে ধীরে হয় যার ফলে খাদ্য থেকে সমস্ত খাদ্যগুন বের করে নেওয়া সম্ভব হয়। একবার খাদ্য গ্রহণ করার পর হজম হতে প্রায় এক মাস লেগে যায়। এই পরিপাক প্রনালীর জন্য এদের পাকস্থলি শরীরের দুই তৃতীয়াংশ যায়গা দখল করে থাকে।

স্লথদের শারীরবৃত্তিয় কার্যকলাপ অত্যন্ত ধীরে চলে এবং বিশ্রামের সময় শক্তির অপচয় রোধের করতে এরা শরীরের তাপমাত্রা স্বাভাবিকের তুলনায় অনেক কমিয়ে রাখতে সক্ষম। যদিও দক্ষিণ আমেরিকার ক্রান্তীয় বনভূমির বাহিরে এরা বেঁচে থাকতে পারে না তার পরেও অভিযোজনের দিক দিয়ে এদের অনেক সফল প্রাণী হিসেবে বিবেচনা করা হয় এবং এদের ছয়টি প্রজাতীর মধ্যে কোনটিই খুব শিঘ্রই বিলুপ্ত হয়ে যাবার কোন সম্ভাবনা নেই।

আর তথ্য 
গুগুলে দেখে নিন

উৎপত্তি
স্লথদের পূর্বপুরুষ প্রায় ছয় কোটি বছর আগে পৃথিবীতে আবির্ভূত হয়। যদিও একটি নির্ভরযোগ্য সূত্রমতে স্লথরা এদের প্লাসেন্টাল স্তন্যপায়ী পূর্বপুরুষ থেকে প্রায় দশ কোটি বছর অগে আলাদা হয়ে গিয়েছে।

তথ্যসূত্র

বহিঃসংযোগ 

 Two-toed sloth page at National Geographic website
 Three-toed sloth page at National Geographic website
 Caltech sloth page 
 Aviarios del Caribe Sloth Sanctuary (open to tourists, and close to the cruise ship pier, in Costa Rica).
 Sloth World: An online bibliography and database of sloth papers from around the world 
 Pictures from sloths.org

স্তন্যপায়ী প্রাণী
দক্ষিণ আমেরিকার প্রাণিকুল
স্লথ
গিলমার দস সান্তোস নেভেস

গিলমার দোস সান্তোস নেভেস (; ; জন্ম: ২২ আগস্ট, ১৯৩০-২৫ আগস্ট, ২০১৩) ব্রাজিলের সান্তোসে জন্মগ্রহণকারী বিখ্যাত ফুটবল খেলোয়াড়। গিলমার নামেই সর্বাধিক পরিচিত ছিলেন। ব্রাজিল দলের পক্ষ হয়ে আন্তর্জাতিক ফুটবলে অংশগ্রহণ করেছেন। ১৯৫৮ সালের বিশ্বকাপ ফুটবল জয়ী ব্রাজিল দলের অন্যতম খেলোয়াড় ছিলেন তিনি। মাঠে তিনি গোলরক্ষকের ভূমিকায় অবতীর্ণ হতেন। ঘরোয়া ফুটবলে করিন্থিয়ান্স ও সান্তোসের পক্ষাবলম্বন করে খেলেছন।

বিংশ শতাব্দীতে ব্রাজিলের অন্যতম সেরা গোলরক্ষক হিসেবে চিহ্নিত হয়ে আছেন তিনি। এছাড়াও, শান্তিপ্রিয় ব্যক্তি হিসেবে চীরস্মরণীয় হয়ে আছেন। অ্যালেক্স বেলোসের ফুতবল:দ্য ব্রাজিলিয়ান ওয়ে অফ লাইফ গ্রন্থে গিলমারের নাম সম্বন্ধে জানা যায় যে, বাবা [গিল]বার্তো এবং মাতা [মার]ইয়া থেকে গিলমারের নাম এসেছে। ষাটের দশকে পেলে’র বিশ্ব-খ্যাত দল সান্তোস ও ব্রাজিল জাতীয় দলের সাথে একত্রে খেলেছেন। ফলে, তিনি বিশ্বব্যাপী পেলে’র গোলরক্ষক হিসেবে স্বীকৃতি পান।

ক্রীড়া জীবন 
ব্রাজিল জাতীয় দলের হয়ে ৯৪ খেলায় অংশ নেন গিলমার। ১৯৫৮ থেকে ১৯৬৬ সালের মধ্য পরপর তিনটি বিশ্বকাপ ফুটবলে জাতীয় দলের সদস্য ছিলেন। তন্মধ্যে মূল একাদশে খেলে ব্রাজিল দলকে ১৯৫৮ ও ১৯৬২ সালের দু’টি বিশ্বকাপের শিরোপা জয়ে গুরুত্বপূর্ণ ভূমিকা পালন করেন। বিশ্বকাপের ইতিহাসে তিনিই একমাত্র গোলরক্ষক, যিনি মূল একাদশে খেলে এ সাফল্য লাভে পারঙ্গমতা প্রদর্শন করেছেন।

আরও দেখুন 
 পেলে
 ভিসেন্তে ফিওলা
 আয়মোরে মোরেইরা
 ব্রাজিল জাতীয় ফুটবল দল

তথ্যসূত্র

বহিঃসংযোগ 

 FIFA Statistics 
 Corinthians All Time Best XI Placar Magazine
 

ব্রাজিলীয় ফুটবলার
১৯৩০-এ জন্ম
২০১৩-এ মৃত্যু
১৯৫৮ ফিফা বিশ্বকাপের খেলোয়াড়
১৯৬২ ফিফা বিশ্বকাপের খেলোয়াড়
১৯৬৬ ফিফা বিশ্বকাপের খেলোয়াড়
ব্রাজিলের আন্তর্জাতিক ফুটবলার
ফিফা বিশ্বকাপ বিজয়ী খেলোয়াড়
ফুটবল গোলরক্ষক
সান্তোস ফুটবল ক্লাবের খেলোয়াড়
করিন্থিয়ান্স পাউলিস্তা স্পোর্ট ক্লাবের খেলোয়াড়
ব্রাজিলীয় পুরুষ ফুটবলার
পুরুষ ফুটবল গোলরক্ষক
নিউটন ডি সর্দি

নিল্টন ডি সর্দি (; জন্ম: ১৪ ফেব্রুয়ারি, ১৯৩১-মৃত্যু: ২৪ আগস্ট, ২০১৩) সাও পাউলো’র পিরাসিকাবায় জন্মগ্রহণকারী ব্রাজিলের সাবেক ফুটবলার। ডি সর্দি নামেই সর্বাধিক পরিচিত ছিলেন। ব্রাজিল দলের পক্ষ হয়ে আন্তর্জাতিক ফুটবলে অংশগ্রহণ করেছেন। ১৯৫৮ সালের বিশ্বকাপ ফুটবল জয়ী ব্রাজিল দলের অন্যতম খেলোয়াড় ছিলেন তিনি। চূড়ান্ত খেলা বাদে সবগুলোতে খেলেছেন। মাঠে তিনি ডিফেন্ডারের ভূমিকায় অবতীর্ণ হতেন। জাতীয় দলের হয়ে ২২ খেলায় অংশগ্রহণ করেন। ঘরোয়া ফুটবলে ফিফটিন ডি পিরাসিকাবা-এসপি এবং সাও পাউলো দলে খেলেছেন।

তথ্যসূত্র

আরও দেখুন 
 ভিসেন্তে ফিওলা
 ১৯৫৮ ফিফা বিশ্বকাপ
 ব্রাজিল জাতীয় ফুটবল দল
 গিলমার দস সান্তোস নেভেস

ব্রাজিলীয় ফুটবলার
১৯৩১-এ জন্ম
২০১৩-এ মৃত্যু
সাও পাওলো ফুটবল ক্লাবের খেলোয়াড়
ব্রাজিলের আন্তর্জাতিক ফুটবলার
১৯৫৮ ফিফা বিশ্বকাপের খেলোয়াড়
ফিফা বিশ্বকাপ বিজয়ী খেলোয়াড়
একাধিক অঙ্গ ব্যর্থতায় মৃত্যু
ব্রাজিলীয় পুরুষ ফুটবলার
পুরুষ ফুটবল রক্ষণভাগের খেলোয়াড়
উইলিয়াম রোয়ান হ্যামিল্টন

স্যার উইলিয়াম রোয়ান হ্যামিল্টন (মধ্যরাত আগস্ট ৩-৪ ১৮০৫- সেপ্টেম্বর ২ ১৮৬৫) একজন আইরিশ বিজ্ঞানী। তিনি কাজ করেছিলেন বলবিদ্যা, দৃগবিজ্ঞান ও গণিতের শাখা নিয়ে। গবেষণার ব্যাপ্তি ও গভীরতার জন্য তার তুলনা টানা হয়েছে এমনকি নিউটনের সঙ্গেও। হ্যামিলটন জন্মগ্রহণ করেন আয়ারল্যান্ডের রাজধানী ডাবলিনে। শৈশব থেকেই তার বিস্ময়কর প্রতিভার পরিচয় মেলে। গণিতে ভূগোলে ও বিশেষত দেশবিদেশের নানান ভাষায় তিনি পারদর্শী হয়ে উঠেন। কবিতা লিখতে থাকেন। স্কুলজীবনেই তিনি তার নিজের জন্য বীজগণিতের একটা পাঠ্যবই লিখে ফেলেন। লাপলাসের বলসামন্তরিকের ব্যাখ্যায় একটা ভুল খুঁজে পান। দূরবীন সংগ্রহ করে জ্যোতির্বৈজ্ঞানিক পর্যবেক্ষণ চালাতে থাকেন। ডাবলিনের ট্রিনিটি কলেজে অধ্যয়ন করার সময়ে কৃতি ছাত্ররূপে প্রায় অবিশ্বাস্য খ্যাতি পান। নিয়মিত গবেষণাপত্র রচনা ও প্রকাশ করতে থাকেন। তিনি যখন আণ্ডারগ্রাজুয়েট পাঠক্রমের শেষ বর্ষের ছাত্র তখনই তাকে গ্রাজুয়েট ছাত্রদের পরীক্ষকরূপে ও রয়্যাল অ্যাস্ট্রোনমার অব আয়ারল্যান্ড হিসেবে নিয়োগ করা হয়।

দৃগবিজ্ঞানে অবদান 
দৃগবিজ্ঞানে কনিক্যাল রিফ্র্যাকশন, বলবিদ্যায় লিস্ট অ্যাকশন প্রিন্সিপল, বীজগণিতে জটিল রাশি ও পঞ্চঘাতের সমীকরণের চর্চা, ভেক্টর পদ্ধতির সূচনা, শ্রেণি বা বর্গ (গ্রুপ) বিষয়ক তত্ত্বে হ্যামিল্টনের গ্রুপের প্রচলন_ বিভিন্ন বিষয়ে এই সময়ে তার গবেষণা অগ্রগণ্য ভূমিকা নিয়েছিল। আর এরই সংগে আছে গবেষক রূপে তার শ্রেষ্ঠ কীর্তি_ কোয়াটারনিয়ন বিষয়ক ধারণার প্রবর্তন; জ্যামিতি ও বলবিদ্যার অসংখ্য অণুষঙ্গে এর সার্থক প্রয়োগ ঘটেছে। এই বিষয়ে তার মূল্যবান গ্রন্থটি প্রকাশিত হয় ১৮৫৩ সালে। একই বিষয়ে তিনি দীর্ঘতর আর একটি বই রচনা করেন বছর বারো বাদে। তার আর একটি উল্লেখযোগ্য বই হলও 'আইকোসিয়ান ক্যালকুলাস'।

সম্মাননা 
সারা জীবনে বহু সম্মান ও স্বীকৃতি তিনি পেয়েছিলেন। ব্রিটিশ অ্যাসোসিয়নের সদস্যপদ, 'স্যার' উপাধি, রয়্যাল আইরিশ একাডেমির সভাপতিত্ব, রাষ্ট্রীয় পেনসন, আমেরিকার ন্যাশনাল একাডেমী অব সায়েন্সেসের বিদেশি সদস্য, সম্মানসূচক ডক্টরেট উপাধি ইত্যাদি। ব্যক্তিগত জীবনে তার স্ত্রী রুগ্ন ও তিনি নিজে অসাংসারিক। ধর্মের প্রতি আমৃত্যু তার টান ছিল।

পদটীকা

তথ্যসূত্র 
 , 474 pages—Primarily biographical but covers the math and physics Hamilton worked on in sufficient detail to give a flavor of the work.

বহিঃসংযোগ 

 MacTutor's Sir William Rowan Hamilton. School of Mathematics, University of St Andrews.
 Wilkins, David R., Sir William Rowan Hamilton. School of Mathematics, Trinity College, Dublin.
 Wolfram Research's William Rowan Hamilton
 Cheryl Haefner's Sir William Rowan Hamilton
 [https://web.archive.org/web/20031001052010/http://31.1911encyclopedia.org/H/HA/HAMILTON_SIR_WILLIAM_ROWAN.htm 1911 Britannica Hamilton]
 Hamilton Trust
 The Hamilton year 2005 web site
 The Hamilton Mathematics Institute, TCD 
 Hamilton Institute
 Hamilton biography 

১৮০৫-এ জন্ম
১৮৬৫-এ মৃত্যু
আয়ারল্যান্ডীয় পদার্থবিজ্ঞানী
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
ট্রিনিটি কলেজ ডাবলিনের প্রাক্তন শিক্ষার্থী
আইরিশ জ্যোতির্বিজ্ঞানী
গাণিতিক পদার্থবিজ্ঞানী
আলোক পদার্থবিজ্ঞানী
রয়েল পদক বিজয়ী
তাত্ত্বিক পদার্থবিজ্ঞানী
মানসিক গণনাকারী
.জিএফ

.জিএফ ফরাসি গায়ানার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। আইএসপি নেট প্লাস এটি নিয়ন্ত্রণ করে থাকে কিন্তু এর ওয়েবসাইটে নিবন্ধন সম্পর্কিত বা কীভাবে ব্যবহার করতে হবে এমন কোন তথ্য দেওয়া নেই।

বহিঃসংযোগ 
 IANA .gf whois information 
 .gf domain registration website

কান্ট্রি কোড টপ-লেভেল ডোমেইন
ফ্রান্সে ইন্টারনেট
.জিআই

.জিআই জিব্রাল্টার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।

দ্বিতীয় স্তরের ডোমেইন নাম 
 .com.gi
 .ltd.gi
 .gov.gi
 .mod.gi
 .edu.gi
 .org.gi

বিবিধ 
উচ্চারনের কারণে স্পেনের শহর জিরোনায় কিছু কিছু সরকারি কাজে এই ডোমেইন নাম ব্যবহার করা হয়। কাতালানদের জন্য .ক্যাট ডোমেইন চালু হওয়ার পর থেকে এই ব্যবহার কিছুটা কমে আসে। এছাড়া যারা জিব্রাল্টার সাথে সম্পর্কিত নয় তাদের জন্য দ্বিতীয় স্তরের ডোমেইন নিবন্ধনের ক্ষত্রে নিয়মও পরিবর্তন করা হয়।

তথ্যসূত্র

বহিঃসংযোগ 
 Gibraltar NIC
 IANA .gi whois information 
 ajuntament.gi: City of Girona 

কান্ট্রি কোড টপ-লেভেল ডোমেইন
ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
১৯৫৬ গ্রীষ্মকালীন অলিম্পিকে ফিল্ড হকি

১৯৫৬ গ্রীষ্মকালীন অলিম্পিক প্রতিযোগিতা শুরু হওয়ার ঠিক আগে হাঙ্গেরী বিপ্লবের কারণে ১৯৫২ গ্রীষ্মকালীন অলিম্পিকে রৌপ্য পদক জয়ী শক্তিশালী নেদারল্যান্ডস দল তুলে নেওয়ায় একটি পদক সম্ভাবনাময় দল কমে যায়। এই অলিম্পিকে প্রথম বারের জন্য অস্ট্রেলিয়া ও নিউজিল্যান্ড অংশগ্রহণ করে। ভারত এই প্রতিযোগিতায় একটিও গোল না খেয়ে অপরাজিত অবস্থায় অলিম্পিক ইতিহাসে ষষ্ঠ বারের জন্য স্বর্ণ পদক লাভ করে।

অংশগ্রহণকারী 

এ বিভাগ
 
 
 
 

বি বিভাগ
 
 
 
 

সি বিভাগ

খেলা

এ বিভাগ

বি বিভাগ

সি বিভাগ

সেমিফাইনাল

ব্রোঞ্জ পদকের জন্য লড়াই

ফাইনাল

পদকপ্রাপ্তদের তালিকা

তথ্যসূত্র 

১৯৫৬ গ্রীষ্মকালীন অলিম্পিকের খেলার বিভাগসমূহ
গ্রীষ্মকালীন অলিম্পিকে ফিল্ড হকি
১৯৫৬-এ ফিল্ড হকি
১৯৫৬ গ্রীষ্মকালীন অলিম্পিকে আফগানিস্তান

১৯৫৬ গ্রীষ্মকালীন অলিম্পিকে আফগানিস্তান একটি মাত্র বিভাগে প্রতিযোগী দল পাঠায়।

প্রতিযোগী

হকি

এ বিভাগ

তথ্যসূত্র 

১৯৫৬ গ্রীষ্মকালীন অলিম্পিকে দেশসমূহ
অলিম্পিকে আফগানিস্তান
১৯৮০ গ্রীষ্মকালীন অলিম্পিকে ফিল্ড হকি - মহিলাদের প্রতিযোগিতা

১৯৮০ গ্রীষ্মকালীন অলিম্পিকে প্রথম বারের জন্য অলিম্পিকের ইতিহাসে ফিল্ড হকি প্রতিযোগিতায় মহিলারা অংশগ্রহণ করে। মাত্র ছয়টি দল অংশগ্রহণ করায় পয়েন্টের ভিত্তিতে পদক ভাগ করা হয়। আন্তর্জাতিক হকি সংস্থা দারা অনুমোদিত না হয়েও জিম্বাবুয়ে মহিলা জাতীয় ফিল্ড হকি দল এই প্রতিযোগিতায় অংশগ্রহণ করে ও স্বর্ণ পদক লাভ করে। অলিম্পিকের পরে তারা আন্তর্জাতিক হকি সংস্থার অনুমোদন লাভ করে।

অংশগ্রহণকারী

খেলা

পদকপ্রাপ্তদের তালিকা

তথ্যসূত্র 

১৯৮০ গ্রীষ্মকালীন অলিম্পিকের খেলার বিভাগসমূহ
গ্রীষ্মকালীন অলিম্পিকে ফিল্ড হকি
.জিএল

.জিএল গ্রিনল্যান্ডের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ডোমেইন নামটি বৈশ্বয়ীকভাবে ব্যবহৃত হয় এবং এটি আইসিএএনএন কর্তৃক নিয়ন্ত্রিত হয়। ডোমেইন নামটি মাঝে মাঝে বিপণনের ক্ষেত্রে গুড লাক, গ্রাফিক্স লাইব্রেরি, গালিসিয়া বা গালিসিয়ান ভাষা বা গ্লৌচেস্টারসায়ার প্রতীকে ব্যবহার করা হয়। ২০০৯ সালের ডিসেম্বরে গুগল ডোমেইন হ্যাক ব্যবহার করে ইউআরএল সর্টনার সার্ভিস চালু করে, goo.gl ।

২০১৩ সালের এপ্রিলে ইন্টারনেটে ফাইল আদান-প্রদাণ নিয়ে বিতর্কের জেড় ধরে পাইরেট-বে এর ওয়েবসাইট এর ঠিকানা (thepiratebay.gl) স্থগিত করা হয়। এর পরিপ্রেক্ষিতে বিখ্যাত বিটটরেন্ট সার্চ ইঞ্জিন বিটটরেন্ট তাদের প্রথমিক ওয়েব ঠিকানা পরিবর্তন করে।

তথ্যসূত্র

বহিঃসংযোগ 
 IANA .gl whois information 

কান্ট্রি কোড টপ-লেভেল ডোমেইন
.জিএম

.জিএম গাম্বিয়ার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।

বহিঃসংযোগ 
 IANA .gm whois information 
 .gm domain registration website
 Registration BD

কান্ট্রি কোড টপ-লেভেল ডোমেইন
.জিএন

.জিএন গিনির কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। নিবন্ধনের জন্য অবশ্যই স্থানীয় যোগাযোগ থাকতে হবে।

দ্বিতীয় স্তরের ডোমেইন 
 .com.gn: ব্যবসায়িক
 .ac.gn: একাডিমিক
 .gov.gn: সরকারি
 .org.gn: অলাভজনক প্রতিষ্ঠান
 .net.gn: নেটওয়ার্ক সার্ভিস

বহিঃসংযোগ 
 IANA .gn whois information 
 .gn domain registration website

কান্ট্রি কোড টপ-লেভেল ডোমেইন
.জিপি

.জিপি গুয়াদলুপের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্ম। এছাড়া এটি বর্তমানেও গুয়াদলুপের সাবেক অঙ্গরাজ্য সেন্ট-বার্থেলমে ও সেন্ট-মার্টিনে ব্যবহার করা হয়ে থাকে। .জিপি ডোমেইন নিক.জিপি থেকে নিবন্ধন করা যায়। নিবন্ধন মূল্য গুয়াদলুপ ও অন্যান্য ইন্টারনেট ব্যবহারকারীদের জন্য ভিন্ন ভিন্ন। গুয়াদলুপের কোন ব্যক্তিকে ডোমেইন নামের জন্য এক বছরের জন্য €৩০ ও আন্তর্জাতিক ব্যবহারকারীদের প্রথম বছর €৬০ খরচ করতে হয়।

নিবন্ধন সরাসরি দ্বিতীয় স্তরে বা দ্বিতীয় স্তরের অধীন তৃতীয় স্তরে, .com.gp, .net.gp, .mobi.gp, .edu.gp, .asso.gp, বা .org.gp। নিবন্ধনের জন্য দুই ডিজিটের নাম্বারও গ্রহণযোগ্য।

বহিঃসংযোগ 
 IANA .gp whois information 
 .gp domain registration website
 Promoting .gp as Grand Prix domain hacks
 

কান্ট্রি কোড টপ-লেভেল ডোমেইন
.জিকিউ

.জিকিউ () বিষুবীয় গিনির কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সঙ্কেত ও ডোমেইন সাফিক্স।

বহিঃসংযোগ 
 IANA .gq whois information 

কান্ট্রি কোড টপ-লেভেল ডোমেইন
.জিআর

.জিআর গ্রিসের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। নিবন্ধ অনুমোদিত এজেন্ট এবং ডোমেইন নাম গ্রিক অক্ষরেও নিবন্ধন করা যায়।

দ্বিতীয় স্তরের ডোমেইন নাম 

মোট আটটি অফিসিয়াল ডোমেইন নাম রয়েছে:

 com.gr: ব্যবসায়িক কর্মকাণ্ডের সাথে সম্পৃক্ত প্রতিষ্ঠানের জন্য।
 edu.gr: শিক্ষা প্রতিষ্ঠানের জন্য।
 net.gr: ইন্টারনেট সার্ভিস প্রোভাইডর ও নেটওয়ার্ক প্রোভাইডর।
 org.gr: অলাভজনক প্রতিষ্ঠান।
 gov.gr: সরকারি সংস্থা।
 mil.gr: সামরিক বাহিনীর জন্য।
 mod.gr: প্রতিরক্ষা মন্ত্রণালয়
 sch.gr: স্থানীয় শিক্ষা কর্তৃপক্ষ, বিদ্যালয়, প্রথমিক বিদ্যালয়, মাধ্যমিক ও কমিউনিটি বিদ্যালয়।

সরকারি ভাবে স্বীকৃত নয় এমন কিছু দ্বিতীয় স্তরের ডোমেইন রয়েছে কিন্তু এগুলোর খুব বেশি ব্যবহার দেখা যায় না।

 co.gr: fব্যবসায়িক (খুব ব্যবহার নেই)।

বিকল্প ডোমেইন 
গ্রিস তাদের নিজস্ব অক্ষরের ডোমেইন নাম .ελ -এর জন্য আবেদন করেছিল কিন্তু বড়ো হাতের অক্ষরে এটি লিখলে .ΕΛ -এর মত দেখায় যা অন্য একটি ডোমেইন নাম .EA -এর সাথে ব্যবহারকারীদের গুলিয়ে ফেলার সম্ভান রয়েছে। সুতরাং এই বিবেচনায় আন্তর্জাতিক ডোমেইন নিয়ন্ত্রণ সংস্থা ২০১১ সালের এপ্রিলে আবেদনটি বাতিল করে দেয়।

তথ্যসূত্র

বহিঃসংযোগ 
 IANA .gr whois information 
 .gr registry website
 Whois .gr domain name.
 co.gr registration policies

কান্ট্রি কোড টপ-লেভেল ডোমেইন
ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
.জিএস

.জিএস আটলান্টিক মহাসাগরের দক্ষিণে অবস্থিত ব্রিটিশ অধীভুক্ত দক্ষিণ জর্জিয়া এবং দক্ষিণ স্যান্ডউইচ দ্বীপপুঞ্জের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ডোমেইন নাম সংক্ষিপ্তকরনে .জিএস ডোমেইন বেশি ব্যবহার হয়ে থাকে।

বহিঃসংযোগ 
 IANA .gs whois information 
 .gs domain registration website
 sgislands.gs: Official web page of South Georgia and South Sandwich Islands.

কান্ট্রি কোড টপ-লেভেল ডোমেইন
স্টিভেন সীগাল

স্টিভেন ফ্রেদেরিক সীগাল (; জন্ম: ১০ এপ্রিল, ১৯৫২) মিশিগান অঙ্গরাজ্যের ল্যানসিংয়ে জন্মগ্রহণকারী বিশিষ্ট মার্কিন চলচ্চিত্র তারকা, প্রযোজক, লেখক, মার্শাল আর্টিস্ট ও গিটারবাদক। আকিদোতে ৭ম-ড্যান ব্ল্যাকবেল্টধারী সীগাল জাপানে আকিদোর প্রশিক্ষকেরও দায়িত্ব পালন করেছেন। তিনিই প্রথম বিদেশী ব্যক্তিত্ব, যিনি জাপানে আকিদো দোজো পরিচালনা করেছেন।

কর্মজীবন 
ক্যালিফোর্নিয়া অঙ্গরাজ্যের লস অ্যাঞ্জেলসে অনেকগুলো চলচ্চিত্র প্রযোজনা করেন। ১৯৯২ সালে মুক্তিপ্রাপ্ত 'আন্ডার সিজ' চলচ্চিত্রটি তাকে বিপুল খ্যাতি এনে দেয়। অনেক স্টুডিও চলচ্চিত্র নির্মাণ করলেও সেগুলো তেমন সফলতার মুখ দেখেনি। তারপর তিনি ডাইরেক্ট-টু-ভিডিও চলচ্চিত্র নির্মাণ করেন। এগুলো মূলতঃ স্বল্প বাজেটের ও ইউরোপ কিংবা এশিয়ায় চলচ্চিত্রায়ণ করা হয়েছিল।

২০০৯ সালে এএন্ডই নেটওয়ার্কের মাধ্যমে স্টিভেন সীগালকে নিয়ে আপাতবাস্তব টেলিভিশন অনুষ্ঠান: 'লম্যান' প্রদর্শন করতে শুরু করে। এ শোতে ডেপুটি শেরিফ পদবীধারী স্টিভেন সীগালের কর্মজীবনকে প্রাধান্য দেয়া হয়। ২০১১ সালে সীগাল 'ট্রু জাস্টিস' শিরোনামে ১৩ পর্বের টেলিভিশন সিরিজ নির্মাণ ও প্রদর্শন করেন।

ব্যক্তিগত জীবন 
সীগালের চারটি বৈবাহিক সম্পর্কে ৭ সন্তান জন্মগ্রহণ করে। প্রথম স্ত্রী জাপানী মিয়াকো ফুজিতানি’র এক পুত্র ও কন্যা রয়েছে। আয়াকো ফুজিতানি নামীয় কন্যা অভিনেত্রী ও লেখিকা। মার্কিন অভিনেত্রী আর্দ্রিনে লা রুজাকে বিয়ে করেন। বিবাহের সময় কেলি লিব্রোকের সাথে সম্পর্ক গড়ে উঠে। ফলে সে গর্ভবতী হয়ে পড়ে। এতে তিনি লা রুজার সাথে বৈবাহিক সম্পর্ক ভেঙ্গে দেন ও লিব্রোককে বিয়ে করেন। এ সংসারে ৩ সন্তান রয়েছে। এরপর তিনি তাদের ধাত্রী অ্যারিজা ওল্ফের সাথে সম্পর্কে লিপ্ত হন। তাদের এক কন্যা সন্তান হয়েছিল। বর্তমানে মঙ্গোলীয় আর্দেনেতুয়া ব্যাটসুখ এলি নাম্নী এক রমণীকে বিয়ে করেন। তাদের এক পুত্র রয়েছে। এছাড়াও তিব্বতীয় শিশু ইয়াবশী প্যান রিনজিনওয়াংমো তাদের সাথে বসবাস করছে।

তথ্যসূত্র

বহিঃসংযোগ 
 

 
 

১৯৫২-এ জন্ম
জীবিত ব্যক্তি
মার্কিন অভিনেতা
মার্কিন আকিদোকা
মার্কিন বৌদ্ধধর্মাবলম্বী
মার্কিন পরিবেশবাদী
মার্কিন চলচ্চিত্র পরিচালক
এশীয় বংশোদ্ভূত মার্কিন চলচ্চিত্র পরিচালক
মার্কিন জুডোকা
মার্কিন গায়ক
মার্কিন মার্শাল আর্টিস্ট
আইরিশ বংশোদ্ভূত মার্কিন ব্যক্তিত্ব
রুশ বংশোদ্ভূত মার্কিন ব্যক্তিত্ব
ইহুদি বংশোদ্ভূত মার্কিন ব্যক্তিত্ব
মঙ্গোলীয় বংশোদ্ভূত মার্কিন ব্যক্তিত্ব
২০শ শতাব্দীর মার্কিন অভিনেতা
২১শ শতাব্দীর মার্কিন অভিনেতা
মার্কিন পুরুষ গিটারবাদক
ইংরেজ বংশোদ্ভূত মার্কিন ব্যক্তি
ওলন্দাজ বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি
বৌদ্ধধর্মে ধর্মান্তরিত
জাপানে মার্কিন প্রবাসী
মার্কিন অভিনয়শিল্পী-রাজনীতিবিদ
২০শ শতাব্দীর মার্কিন গিটারবাদক
২০শ শতাব্দীর মার্কিন পুরুষ সঙ্গীতজ্ঞ
২১শ শতাব্দীর মার্কিন পুরুষ সঙ্গীতজ্ঞ
ক্যালিফোর্নিয়ার সমাজকর্মী
মার্কিন বৌদ্ধ
মার্কিন ব্লুজ সঙ্গীতশিল্পী
মার্কিন কান্ট্রি সঙ্গীতশিল্পী
মার্কিন চলচ্চিত্র অভিনেতা
আইরিশ বংশোদ্ভূত মার্কিন ব্যক্তি
ইহুদি বংশোদ্ভূত মার্কিন ব্যক্তি
মার্কিন আপাতবাস্তব টেলিভিশন অনুষ্ঠানে অংশগ্রহণকারী
রাশিয়ার নাগরিকীকৃত নাগরিক